#शहर_आपन_खबर_आपन: पांच घंटे में लूट का पर्दाभास, सातिर अपराधी हुए गिरफ्तार #prayagraj #प्रयागराज #up
Channel: Fighter Press
Date: 09/07/2023

पांच घंटे में लूट का पर्दाभास, सातिर अपराधी हुए गिरफ्तार #prayagraj 
लूट का महिला आईपीएस ने पाँच घंटे में किया खुलासा
प्रयागराज पुलिस ने दुस्साहसिक अंदाज में लूटपाट करने वाले दो शातिर लुटेरों को गिरफ्तार किया है। पकड़े गए दोनों लुटेरों को पुलिस ने घटना को अंजाम देने के बाद महज 5 घण्टे में गिरफ्तार कर लिया है। पकड़े गए लुटेरों के कब्जे से महिला के साथ कि गयी लूट का सारा सामान भी बरामद हुआ है। इसी के साथ आरोपियों से हुई पूछताछ में पुलिस को पता चला है कि पकड़े गए दोनों लुटेरे शातिर किस्म के अपराधी है और कई सालों से लूट की घटनाओं को अंजाम देने में जुटे हुए हैं। उन्होंने शहर के कई और थाना क्षेत्रों में भी लूट की वारदात को अंजाम दिया है। पुलिस पकड़े गए आरोपियों से पूछताछ करने में जुटी हुई है। इसी के साथ पुलिस इस गिरोह में कौन कौन और लोग शामिल हैं उनका पता लगाकर उनकी भी गिरफ्तारी करने के प्रयास में जुटी हुई है। पुलिस को पकड़े गए लुटेरों के कब्जे से लूटा गया 3 मोबाइल और गहनों के साथ ही कैश भी बरामद हुआ है।
V O -1 : प्रयागराज में शनिवार की शाम को बिना नंबर प्लेट की बाइक से पहुँचे अली हुसैन और मोहम्मद फैजी ने भीड़ भाड़ वाले अटाला इलाके में ई रिक्शा से जा रही महिला का पर्स लूटा और फरार हो गए। जिसके बाद घटना की सूचना खुल्दाबाद पुलिस को मिली। प्रयागराज के खुल्दाबाद थाने का चार्ज ट्रेनी महिला आईपीएस अधिकारी नीतू संभाल रही हैं। उनके थाना क्षेत्र में चकिया इलाके में शनिवार की शाम को बाइक सवार दो लुटेरों ने ई रिक्शा से जा रही महिला का पर्स छीन लिया था। जिसके बाद इस घटना को महिला आईपीएस अधिकारी ने चुनौती के रूप में लिया और सिर्फ पांच घंटे में लुटेरों को गिरफ्तार करते हुए उनके गिरोह का खुलासा करने में जुट गई है। ट्रेनी आईपीएस नीतू ने मौके पर पहुँचकर छानबीन की और इस घटना को चुनौती मानते हुए लुटेरों की तलाश शुरू कर दी। पुलिस की टीम ने आसपास के सीसीटीवी के साथ ही चौराहों पर लगे सीसीटीवी कैमरों की मदद से बाइक सवार लुटेरों को ट्रेस करना शुरू किया। जिसके बाद पुलिस ने सीसीटीवी और सर्विलांस की मदद से दोनों लुटेरों की पहचान कर उनको पकड़ने के लिए दबिश और तलाशी अभियान शुरू कर दिया। जिसके बाद पुलिस ने एक लुटेरे को गिरफ्तार किया और उसी की निशानदेही पर दूसरे घर की तलाशी ली जहां से लूट का दूसरा आरोपी भी पकड़ा गया।
V  O -2  : लुटेरों के ऊपर दर्ज हैं पहले से कई मुकदमे 
पुलिस द्वारा लूट की इस घटना को अंजाम देने वाले लुटेरों से पूछताछ में पता चला कि इससे पहले भी उन्होंने लूट की कई घटनाओं को अंजाम दिया है। पकड़े गए लुटेरों के खिलाफ शहर के सिविल लाइंस,करेली कर्नलगंज,शाहगंज थाने में कई मुकदमें दर्ज हैं। पुलिस के मुताबिक ये लुटेरे गिरोह बनाकर इस तरह की वारदात को अंजाम काफी समय से देते रहे हैं। पुलिस अब पकड़े गए आरोपियों से पूछताछ कर यह पता लगाने में भी जुटी हुई है कि इनके साथ कौन और लोग शामिल हैं। साथ ही पुलिस यह भी पता लगाने में जुटी हुई है कि लुटेरों के इस गिरोह से चोरी के मोबाइल और जेवर कौन कौन खरीदता है। पुलिस चोरी का सामान खरीदने वालों जा पता लगाकर उनके खिलाफ भी कार्यवाई करेगी। 
*बाइट नीतू ( ट्रेनी आईपीएस/ थाना प्रभारी खुल्दाबाद )*